Kristina Pähkel

Osakonnajuhataja

Sotsiaalkindlustusamet Teie: 21.06.2024 nr 1-13/16205-2

[info@sotsiaalkindlustusamet.ee](mailto:info@sotsiaalkindlustusamet.ee) Meie: 10.07.2024 nr 3-6/3-2

Toetuste ja hüvitiste andmevahetusteenuse arendustest

Lugupeetav Kristina Pähkel

Täname Teid vastuse eest. Mis puutub kohtutäiturite vajadusse saada väljamaksete teenuste kaudu andmeid, millise lapse eest on peretoetus määratud, siis selgitame veelkord. Küsimus ei ole mitte niivõrd võlgniku ülalpidamiskohustuse suuruse arvesse võtmises, kuivõrd sissenõutava elatise suuruse arvestamises. PKS § 101 lg-le 5 kohaselt ei pea lapsevanem andma ülalpidamist ulatuses, milles lapse vajadused saab rahuldada lapsetoetuse ja lasterikka pere toetuse arvel. Samuti on sõnastatud ka elatise lahendite resolutsioonid. Sellest tulenevalt on vaja kohtutäituril teada, millise lapse eest, kellele ja kui palju on Sotsiaalkindlustusamet toetust maksnud. Indekseeritava elatise kohtuotsuste täitmiseks on kohtutäituril vaja infot kui suur on peretoetus ja lastetoetus. Aja jooksul võivad nii toetused kui ka lapsed, kelle eest on toetus määratud (näiteks kokku- või lahkukolimine), võlgnikul muutuda. Teatavasti peretoetuse erinevad kombinatsioonid erinevatest vanematest pärinevate laste puhul ei ole muud moodi kontrollitavad kui algallikast. Alternatiivsed võimalused neid andmeid kontrollida võlgniku, sissenõudja või muu isiku kaudu on ebaproportsionaalselt kulukad ega pruugi tagada üldse mitte mingit tulemust. Samuti on kohtutäitur antud andmete kontrollimiseks õigustatud pöörduma Sotsiaalkindlustusameti poole ja nõudma nende andmete väljastamist oma ametiülesannete täitmiseks. See omakorda suurendab infovahetuse puudumisest tingitud kirjavahetust mõlemale poolele.

Lugupidamisega

*(allkirjastatud digitaalselt)*

Aive Kolsar

Ametikogu juhatuse esimees

Jaan Lõõnik, [jaan.loonik@kpkoda.ee](mailto:jaan.loonik@kpkoda.ee), 6464619